«Yuventus» hujumchisi Krishtianu Ronaldu Chempionlar Ligasi joriy mavsumidagi kurash haqidagi fikrlari bilan o‘rtoqlashdi. «Oltin to‘p»ning 5 karra sohibi jamoasi bilan bu musobaqada g‘olib chiqish uchun bor kuchini ishga solmoqchi ekanini aytdi. «Yuventus» bilan Chempionlar Ligasida g‘alaba qozonish uchun qo‘limdan kelgan barcha ishni qilishga qasam ichaman», - deb 33 yoshli Ronaldu so‘zlarini keltirmoqda Football Italia. Eslatib o‘tamiz, «Yuventus» so‘nggi marta 1996 yilda Chempionlar Ligasi g‘olibi bo‘lgan.